《送丘健至州敕放作时任下邽县》
唐代·储光羲

太史登观台，天街耀旄头。大君忽霆震，诏爵冠军侯。

南必梁孙忽，西将圉昆丘。河陇征击卒，虎符到我州。

朝集咸林城，师言乱啁啾。杀气变木德，凛凛如高秋。

元戎启神皇，庙堂发嘉谋。息兵业稼穑，归马复休牛。

和风开阴雪，大耀中天流。欢声殷河岳，涵荡非烟浮。

邦牧新下车，德礼彼甿讴。乾坤日交泰，吾亦遂优游。

作者简介：储光羲（约706—763）唐代官员，润州延陵人，祖籍兖州。田园山水诗派代表诗人之一。开元十四年（726年）举进士，授冯翊县尉，转汜水、安宣、下邽等地县尉。因仕途失意，遂隐居终南山。后复出任太祝，世称储太祝，官至监察御史。安史之乱中，叛军攻陷长安，被俘，迫受伪职。乱平，自归朝廷请罪，被系下狱，有《狱中贻姚张薛李郑柳诸公》诗，后贬谪岭南。江南储氏多为光羲公后裔，尊称为“江南储氏之祖”。